John Flanagan

John Joseph Flanagan (født 9. januar 1873 i Kilbreedy i Irland, død 3. juni 1938) var en irsk-amerikansk friidrettsutøver. Han ble tre ganger olympisk mester i sleggekast: 1900, 1904 og 1908.

Flanagan flyttet til USA i 1897, og i 1900 representerte han sitt nye hjemland under OL i Paris.  Han kastet 51,01, og slo sølvvinneren, lagkameraten Truxton Hare, med 4,75 meter. 

I 1904 deltok Flanagan under OL 1904 i St. Louis. I sleggekast satte han ny verdensrekord med resultatet 51,23. I tillegg tok han sølv i vektkasting, og kom på fjerdeplass i diskos.

Under OL 1908 i London forbedret Flanagan sin egen verdensrekord i sleggekast med 51,92 m. John Flanagan deltok også i tautrekking. 24. juli 1909 satte Flanagan igjen ny verdensrekord, denne gang med et kast på 56,18.

Flanagan forlot USA i 1911. Da faren døde i 1924, dro Flanagan tilbake til Kilmallack, Limerick, hvor han døde i 1938.

Under OL 1928 i Amsterdam ble sleggekastøvelsen for første gang vunnet av et annet land enn USA. Gullet gikk til iren Patrick O'Callaghan, som hadde blitt trent av John Flanagan.

 OL-medaljer 
 1900  Paris - 16px|Gull Gull i friidrett, sleggekast  USA
 1904  St. Louis - 16px|Gull Gull i friidrett, sleggekast  USA
 1908  London - 16px|Gull Gull i friidrett, sleggekast  USA
 1904  St. Louis - 16px|Sølv Sølv  i friidrett, vektkast  USA

 Referanser 

 Kilder 
 Olympisk biografi med bilder av John Flanagan
 Nekrolog i New York Times, 5. juni 1938

 Eksterne lenker 


Kategori:Sleggekastere fra USA
Kategori:Tautrekkere fra USA
Kategori:Olympiske mestere for USA
Kategori:Olympiske mestere i sleggekast
Kategori:Medaljevinnere under Sommer-OL 1900
Kategori:Deltakere for USA under Sommer-OL 1900
Kategori:Friidrettsutøvere under Sommer-OL 1900
Kategori:Medaljevinnere under Sommer-OL 1904
Kategori:Deltakere for USA under Sommer-OL 1904
Kategori:Friidrettsutøvere under Sommer-OL 1904
Kategori:Medaljevinnere under Sommer-OL 1908
Kategori:Deltakere for USA under Sommer-OL 1908
Kategori:Friidrettsutøvere under Sommer-OL 1908
Kategori:Tautrekkere under Sommer-OL 1908
Kategori:Personer fra County Limerick
Kategori:Fødsler i 1873
Kategori:Dødsfall i 1938